**Upute za pisanje i usmeno izlaganje referata lektire**

• referat se piše na papiru ili prikazuje pomoću plakata ili ppt prezentacije, rad se predaje učiteljici (ocjenjuje se rad i usmeno izlaganje)

• donijeti knjigu na sat i općenito predstaviti – koliko ima stranica, koliko ima poglavlja, jesu li poglavlja naslovljena brojevima ili naslovima, ima li ilustracija (pokazati i komentirati)

• navesti autora knjige i ukratko ga predstaviti (gdje i kada je rođen, u kojoj dobi je počeo pisati, gdje i kada je umro/gdje živi, koja su njegova najvažnija djela, po čemu je osobito njegovo pisanje, koja njegova djela smo susretali u nastavi, … )

• tema djela – o čemu djelo govori

• prepričati sadržaj djela (tko, što, gdje, kada, kako, zašto); pronaći u knjizi navode o mjestu i vremenu događaja i pročitati

• izdvojiti glavne i sporedne likove te ih opisati, pronaći u knjizi opise likova i pročitati iz knjige

• koji lik vam je bio najdraži/najzanimljiviji/najsmješniji … zašto?

• je li po djelu snimljen film?

• ako ste gledali film, usporedite film i djelo (koje godine je snimljen film, navedite neke glumce; jesu li se događaji odvijali istim redom, ima li promjena u filmu, izgledaju li glumci kako su likovi opisani i kako ste ih zamišljali…)

• što ste naučili čitajući djelo?

• na koja razmišljanja vas je djelo potaklo?

• pročitajte omiljene dijelove iz knjige

• biste li knjigu preporučili nekome i zašto?

• ppt prezentacija ili plakat:

• slova dovoljno velika

• ne pisati cijele sadržaje - prezentacija ne služi kao papir s kojeg čitate

• slikovno odgovara sadržaju koji predstavljate

• ima ilustracije koje ste pronašli vezane uz djelo ili isječke iz filma po kojem je djelo snimljeno

• djelo predstavite govoreći razgovijetno, poštujući pravila naglašavanja riječi i rečenica, budite opušteni i spremni na suradnju

• možete ostvariti komunikaciju s razredom postavljajući im pitanja ili tražeći mišljenje, ali pazite da ih ne pitate nešto što oni ne mogu znati ako nisu čitali knjigu

• svaki član jednako sudjeluje u izlaganju